Κεντρίγια Βιντγιαλάγια

Τα Κεντρίγια Βιντγιαλάγια ("κεντρικά σχολεία") είναι σύστημα κεντρικών κυβερνητικών σχολείων στην Ινδία που έχουν συσταθεί υπό την αιγίδα του Υπουργείου Ανάπτυξης Ανθρώπινου δυναμικού. Περιλαμβάνει πάνω από 1.183 σχολεία στην Ινδία (31 Μαρτίου 2018) και τρία στο εξωτερικό. Είναι μία από τις μεγαλύτερες αλυσίδες σχολείων παγκοσμίως.

 Το σύστημα τέθηκε σε εφαρμογή το 1963 υπό το όνομα "Κεντρικά Σχολεία". Αργότερα απέκτησε το σημερινό του όνομα. Όλα τα σχολεία είναι συνδεδεμένα με το Κεντρικό Συμβούλιο Δευτεροβάθμιας Εκπαίδευσης. Στοχεύει εκπαιδεύσει τα παιδιά του προσωπικού των Ινδικών Ενόπλων Δυνάμεων που διορίζεται συχνά σε απομακρυσμένες περιοχές. Καθώς ο στρατός άρχισε να ιδρύει Δημόσια Στρατιωτικά Σχολεία, η υπηρεσία επεκτάθηκε (αλλά δεν περιορίζεται) σε όλους τους εργαζόμενους της κεντρικής κυβέρνησης. Παρέχοντας κοινό αναλυτικό πρόγραμμα και σύστημα εκπαίδευσης, τα Κεντρίγια Βιντγιαλάγια έχουν στόχο να διασφαλίσουν ότι τα παιδιά δημοσίων υπαλλήλων δεν θα αντιμετωπίσουν ελλείψεις όταν οι γονείς τους μεταφέρονται από ένα σημείο σε άλλο. Τα σχολεία λειτουργούν για περισσότερα από 50 χρόνια. Το Κεντρίγια Βιντγιαλάγια Σάνγκσθαν (Κεντρικός Σχολικός Οργανισμός) επιβλέπει τη λειτουργία των σχολείων με έδρα το Νέο Δελχί. Η διοίκηση του σώματος βασίζεται σε επίπεδα. Ο πρόεδρος του οργανισμού είναι πάντα ο Υπουργός με το χαρτοφυλάκιο της Ανάπτυξης Ανθρώπινων Πόρων της Κυβέρνησης της Ινδίας. Ο αναπληρωτής πρόεδρος είναι ο υπουργός επικρατείας Ανθρώπινων Πόρων. Κάθε μεμονωμένο σχολείο διοικείται από ένα διευθυντή και υποδιευθυντή. Το Βιντγιαλάγια διαθέτει επίσης διάφορες επιτροπές για την ολόπλευρη ανάπτυξη των μαθητών και τη συντήρηση της σχολικής ένωσης και συστήματος. Η πιο σημαντική είναι η Διευθυντική Επιτροπή των Βιντγιαλάγια, η οποία είναι η επικεφαλής των επιτροπών. Τα Κεντρίγια Βιντγιαλάγια είναι μια από τις μεγαλύτερες σχολικές αλυσίδες στον κόσμο με 1.137 σχολεία στην Ινδία και τρία στο εξωτερικό.Συνολικά, έως τις 31 Μαρτίου 2017, υπήρχαν 1.227.951 μαθητές και 56.445 άτομα προσωπικό. Οι θέσεις αυτές κατανέμονται σε 25 περιφέρειες, με την καθεμία να διευθύνεται από αναπληρωτή επιίτροπο.Τα τρία Κεντρίγια Βιντγιαλάγια εκτός Ινδίας είναι στο Κατμαντού, στη Μόσχα και Τεχεράνη. Προορίζονται για τα παιδιά της Ινδικής πρεσβείας και άλλους υπαλλήλους της κυβέρνησης της Ινδίας που υπηρετούν εκεί. Ένα σχολείο στο Τσιμαλάχα του Μπουτάν μεταφέρθηκε στη κυβέρνηση του Μπουτάν, παύοντας να είναι Κεντρίγια Βιντγιαλάγια το 1989, καθώς ένα από τα σημαντικότερα ινδομπουτανικά έργα (Εργοστάσιο Ενέργειας Τσούχα Χιντάλ) είχε σχεδόν ολοκληρωθεί. Τότε οι εργαζόμενοι της ινδικής κυβέρνησης άρχισαν να επαναπατρίζονται σταδιακά. Όλα τα σχολεία μοιράζονται κοινό πρόγραμμα σπουδών και προσφέρουν δίγλωσση εκπαίδευση, στα Αγγλικά και Χίντι. Είναι συνεκπαιδευτικό. Τα Σανσκριτικά διδάσκονται ως υποχρεωτικό μάθημα από την 6η έως την 8η τάξη και ως προαιρετικό μάθημα μέχρι την 12η τάξη. Οι μαθητές της 6ης-8ης τάξης μπορούν να παρακολουθήσουν μαθήματα γερμανικής γλώσσας μέχρι τον Νοέμβριο του 2014, όταν το πρόγραμμα διακόπηκε. Αλλά επανήλθε και διδάσκεται σε κάποια από τα σχολεία μέχρι τη 10η τάξη. Στη Μόσχα οι μαθητές έχουν την ευκαιρία να επιλέξουν τα γαλλικά ή ρωσικά ως τρίτη ή δεύτερη γλώσσα. Τα αγόρια χρεώνονται με δίδακτρα από την 9η τάξη και μετά, και οι μαθητές πρέπει να πληρώσουν το ταμείο ανάπτυξης του σχολείου (Βιντγιαλάγια Βικάς Νίντι), με τα συγκεντρωμένα λεφτά να περνούν στο σχολείο τους. Μαθητές από σχεδιασμένες φυλές και κάστες, καθώς και παιδιά εργαζομένων των σχολείων απαλλάσσονται από τη πληρωμή διδάκτρων. Τα κορίτσια που είναι το μόνο παιδί των γονιών τους απαλλάσσονται από τη πληρωμή διδάκτρων από την 6η τάξη και έπειτα.Όλα τα μέλη του κοινοβουλίου μπορούσαν να προτείνουν έως έξι μαθητές από την εκλογική περιφέρειά τους για εγγραφή στο Κεντρίγια Βιντγιαλάγια. Από το ακαδημαϊκό έτος 2016-17, η ποσόστωση αυξήθηκε σε 10 μαθητές. Prayer: Daya Kar Daan Vidya Ka Kendriya Vidyalaya Sangathan